Aanrandingsklag teen Orkney Snork nie-akteurHerbst en Grové. Foto: Beeld ŉ Pretoriase vrou het ŉ klag van aanranding teen die akteur Anrich Herbst ingedien. Beeld berig dat Michelle Grové (30) die klag by polisie in Johannesburg ingedien het. Sy beweer Herbst, wat bekend geword het vir sy rol as Wimpie in die TV-reeks Orkney Snork nie, het haar herhaaldelik fisiek en verbaal mishandel. Grové het ook ŉ video op Youtube geplaas van beweerde huismoles tussen haar en Herbst. Die video is al meer as duisend keer op Youtube gekyk en het ŉ ouderdoms­beperking van 18. Grové beweer sy en Herbst het mekaar in Februarie in ŉ kroeg ontmoet en dat hulle saam in sy huis in Westdene gewoon het terwyl sy vrou en twee kinders in Kaapstad gewoon het. Volgens Grové het Herbst aan haar gesê dat hy en sy vrou skei. Sy beweer Herbst het jaloers en obsessief begin raak en dat hy haar in haar gesig geslaan het. Lees meer hier.